A nyugatról benyomult Német Lovagrend több orosz várost elfoglalt, s Novgorodban németbarát erők kerekedtek felül, akik miatt Alekszandr elhagyni kényszerült az országot. A következő két évben a németek folytatták hódításaikat és eljutottak Novgorod közelébe. A város visszahívta fejedelmét, aki 1242-ben a befagyott Peipus-tón vívott „jégcsatában” legyőzte a német lovagokat és a dánokat.